Elva har sitt utspring i det sørøstlige hjørnet av Serbia, i det underutviklede og tynt befolkede området Krajište, mellom den kunstige innsjøen Vlasina og den bulgarske grensa. Den renner nordøstover og krysser grensa til Bulgaria i et område kalt . I Bulgaria renner den på østsiden av fjellet Ruj, og elva skifter her navn til Erma eller etter den bulgarske landsbyen Tran. Etter at den passerer denne landsbyen renner den gjennom juvet (Tranjuvet), og møter like nedenfor den største sideelva si, Jablanitsa. Etter bare 26 km på den bulgarske sida, krysser den igjen grensa til Serbia. Her renner den forbi flere landsbyer og kloster før den munner ut i elva Nišava, sørøst for Pirot. Elva har et vannkraftpotensial, men dette er ennå ikke blitt utnyttet.